

REPUBLIKA HRVATSKA

BRODSKO-POSAVSKA ŽUPANIJA

OPĆINA SIKIREVCI

JEDINSTVENI UPRAVNI ODJEL

KLASA: 400-02/23-01/01

URBROJ: 2178-26-03-23-01

**UPUTE ZA IZRADU PRIJEDLOGA PRORAČUNA I FINANCIJSKOG PLANA PRORAČUNSKIH**

**KORISNIKA OPĆINE SIKIREVCI ZA RAZDOBLJE 2024.-2026.**

Sikirevci, listopad 2023.

**SADRŽAJ:**

1. UPUTE MINISTARSTVA FINANCIJA ZA IZRADU PRORAČUNA JLPRS
	1. Uvod
	2. Najznačajnije promjene u izradi Proračuna za razdoblje 2024.-2026.godine.
2. TEMELJNA EKONOMSKA ISHODIŠTA I PRETPOSTAVKE ZA IZRADU PRORAČUNA OPĆINE SIKIREVCI
3. OPIS PLANIRANIH POLITIKA OPĆINE SIKIREVCI
4. PROCJENA PRIHODA I RASHODA, ODNOSNO PRIMITAKA I IZDATAKA PRORAČUNSKIH KORISNIKA OPĆINE SIKIREVCI U RAZDOBLJU 2024.- 2026.
5. OKVIRNI LIMITI PRIJEDLOGA FINANCIJSKIH PLANOVA I PRORAČUNA
6. METODOLOGIJA IZRADE PRIJEDLOGA FINANCIJSKOG PLANA
	1. Procjena prihoda i primitaka
	2. Prijedlog plana rashoda i izdataka
	3. Obrazloženje financijskog plana
	4. Obrazloženje programa
7. VREMENSKA DINAMIKA IZRADE FINANCIJSKOG PLANA I PRORAČUNA ZA RAZDOBLJE 2024.-2026. GODINE
8. IZMJENE I DOPUNE FINANCIJSKOG PLANA PRORAČUNSKOG KORISNIKA
9. TRANSPARENTNOSTI PRORAČUNA
10. DOSTAVA DOKUMENATA
11. UPUTE MINISTARSTVA FINANCIJA ZA IZRADU PRORAČUNA JEDINICE LOKALNE I PODRUČNE (REGIONALNE) SAMOUPRAVE
	1. **Uvod**

Sukladno odredbama članka 27. Zakona o proračunu (NN broj 144/21), Jedinstveni upravni odjel Općine Sikirevci sastavlja Upute za izradu Proračuna Općine Sikirevci i izradu financijskog plana proračunskog korisnika za razdoblje od 2024. – 2026.godine.

Prema proračunskom kalendaru, Vlada Republike Hrvatske (u daljnjem tekstu: Vlada) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.

Dostavljene upute Ministarstva financija sadrže:

1. Temeljne makroekonomske pokazatelje za razdoblje 2024.-2026.
2. Izrada, predlaganje i donošenje proračuna i financijskog plana sukladno Zakonu o proračunu
3. Metodologiju izrade prijedloga financijskog plana proračunskog korisnika
4. Dostava dokumenata
5. Planiranje rashoda proračunskih korisnika i postupanje sa viškovima u sklopu decentraliziranih funkcija
6. Novosti vezane uz izmjenu poreznih propisa i izmjenama Zakona o financiranju jedinica lokalne i područne (regionalne) samouprave
7. Dodjela pomoći na ime poticaja za dobrovoljno funkcionalno odnosno stvarno spajanje jedinica lokalne samouprave
8. Dostupnost materijala na mrežnim stranicama Ministarstva financija

Proračunski korisnici obavezni su pristupiti izradi prijedloga svojih planova primjenjujući metodologiju u skladu sa Zakonom o proračunu („NN“br.14/21), Pravilnikom o proračunskom računovodstvu i računskom planu („NN“ br.124/14, 115/15, 87/16, 3/18,126/19 i 108/20) i Pravilnikom o proračunskim klasifikacijama („NN“ br.26/10, 120/13 i 1/20).

Čelnik jedinice lokalne i područne (regionalne) samouprave i proračunskog korisnika odgovoran je za zakonito i pravilno planiranje i izvršavanje proračuna odnosno financijskog plana.

Proračun jedinice lokalne i područne (regionalne) samouprave donosi predstavničko tijelo, poštujući trogodišnji proračunski okvir. Proračun za 2024. godine i projekcije za 2025. i 2026. godinu donose se na razini skupine (druga razina računskog plana). Ovakav način donošenja proračuna omogućava veću fleksibilnost u izvršavanju proračuna i financijskog plana, što je od važnosti za realizaciju programskog planiranja.

* 1. **Najznačajnije promjene u izradi proračuna za razdoblje 2024.-2026. godine**
		1. Novosti vezane za izmjenu pravnih propisa

U trenutku pisanja ovih Uputa, u postupku je donošenje novog paketa poreznih propisa.

 U sklopu tog paketa između ostalog predložene su izmjene i dopune Zakona o porezu na dohodak

 i izmjene Zakona o lokalnim porezima.

 Izmjenama i dopunama Zakona o porezu na dohodak predlaže se između ostalog,

 propisivanje ovlasti jedinicama lokalne samouprave da svojim odlukama propišu visinu porezne

 stope poreza na dohodak za godišnje poreze u granicama propisanim zakonom (za nesamostalni

 rad, samostalnu djelatnost i drugi dohodak).

 Predloženim izmjenama i dopunama Zakona o porezu na dohodak, propisano je da se odluka o visini porezne stope poreza na dohodak donosi najkasnije do kraja mjeseca studenoga tekuće godine, sa stupanjem na snagu 1. siječnja iduće godine i primjenjuje se do donošenja nove odluke.

 Izmjenama Zakona o lokalnim porezima predlaže se brisanje odredbi kojima se propisuje plaćanje prireza porezu na dohodak i predlaže se proširenje raspona u kojem predstavničko tijelo jedinice lokalne samouprave ovlašteno propisati visinu poreza na kuće za odmor.

Predloženim izmjenama Zakona o lokalnim porezima propisana je obaveza jedinice lokalne samouprave da svoje odluke o lokalnim porezima usklade sa Zakonom o lokalnim porezima do 15. prosinca 2023. godine.

 1.2.2 Izmjene Zakona o financiranju jedinica lokalne i područne (regionalne) samouprave

 Izmjene zakona o financiranju jedinica lokalne i područne (regionalne) samouprave potrebne su radi usklađenja načina izračuna fiskalnog izravnanja jedinica lokalne i područne (regionalne) samouprave s predloženim izmjenama Zakona o porezu na dohodak i izmjenama Zakona o lokalnim porezima.

 1.2.3 Novosti vezane za propise iz proračunske regulative

 Sukladno člancima 76. i 81. Zakona o proračunu, ministar financija donio je Pravilnik o polugodišnjem i godišnjem izvještaju o izvršenju proračuna i financijskog plana („NN“ 85/23). Ovim Pravilnikom propisuje se izgled, sadržaj, obveznici primjene, način i rokovi podnošenja, donošenje i objave polugodišnjeg i godišnjeg izvještaja o izvršenju proračuna i financijskog plana.

 Temeljem članka 50. Zakona o proračunu, ministar financija u obvezi je donijeti Pravilnik o načinu i uvjetima otvaranja računa za provedbu specifičnih transakcija proračuna i proračunskih korisnika. Ovim Pravilnikom utvrdit će se način i uvjeti otvaranja računa za specifične transakcije proračuna i proračunskih korisnika koje se po svojoj svrsi, namjeni i načinu provođenja i ostalim obilježjima ne mogu provoditi izravno preko jedinstvenog računa proračuna.

 Jedinice lokalne i područne (regionalne) samouprave u roku od 6 mjeseci od stupanja na snagu ovog Pravilnika uskladit će način izvršavanja specifičnih i ostalih transakcija u skladu s odredbama Pravilnika.

1. **TEMELJNE MAKROEKONOMSKE PRETPOSTAVKE ZA IZRADU PRIJEDLOGA PRORAČUNA**

Ministarstvo financija je izradilo prijedlog, a Vlada RH usvojila Program stabilnosti Republike

Hrvatske za razdoblje 2024. – 2026. godine, u travnju 2023. godine. Na temelju Programa stabilnosti Vlada RH je u lipnju 2023. godine donijela Odluke o proračunskom okviru za razdoblje 2024. – 2026. godine.

 Sukladno Programu stabilnosti fiskalna kretanja u 2023. godini rezultirat će proračunskim manjkom od 0,7% BDP-a, odnosno 1,5% BDP-a u 2024. godini i 0,8% BDP-a u 2025. godini.

 Bitni makroekonomski pokazatelji za slijedeće plansko razdoblje su:

* realni rast BDP-a 2,6% u 2024. godini, 2,5% u 2025. godini i 2,2% u 2026. godini
* prosječna inflacija potrošačkih cijena od 6,6% u 2023. godini i 2,8% u 2024. godini.
1. **OPIS PLANIRANIH POLITIKA OPĆINE SIKIREVCI**

Općinski načelnik je 06.09.2021. godine donio Provedbeni program Općine Sikirevci za razdoblje 2021.-2025. godine.

Provedbenim programom određena prioriteti:

* Razvoj lokalne uprave i administracije
* Podizanje razine kvalitete života stanovništva kroz unaprjeđenje društvenog standarda
* Unaprjeđenje komunalne infrastrukture
* Razvoj održivog gospodarstva i poticanje poljoprivrede
* Poticanje sporta, kulture i potpora civilnim i vjerskim zajednicama

 Nadalje definirano su mjere za provedbu ciljeva s ključnim aktivnostima i to:

 Mjera 1: Uređenje naselja i stanovanje

 Mjera 2: Prostorno i urbanističko planiranje

 Mjera 3: Komunalno gospodarstvo

 Mjera 4: Odgoj i obrazovanje

 Mjera 5: Briga o djeci

 Mjera 6: Socijalna skrb

 Mjera 7: Kultura, tjelesna kultura i sport

 Mjera 8: Zaštita i unapređenje prirodnog okoliša

 Mjera 9: Protupožarna i civilna zaštita

 Mjera10: Promet i održavanje prometnica

 Mjera11: Civilna društva

 Mjera12: Lokalna uprava i administracija

 Ovim provedbenim programom određeni su razvojni ciljevi, prioriteti i mjere kojim se stvaraju uvjeti za jačanje konkurentnosti i realizaciju razvojnih potencijala, nastoji se ostvariti održiv društveno-gospodarski razvoj svih dijelova Općine Sikirevci.

**4.PROCJENA PRIHODA I PRIMITAKA, TE RASHODA I IZDATAKA ZA RAZDOBLJE 2024-2026.**

PRIHODI I PRIMICTI

|  |  |  |  |  |  |
| --- | --- | --- | --- | --- | --- |
| NAZIV | OSTVARENJE 2022 | I .REB.2023 | PLAN2024. | PROJEKCIJA2025. | PROJEKCIJA2026 |
| PRIHODI POSLOVANJA | 870.641,97 | 1.685.210,00 | 1.913.930,00 | 2.440.500,00 | 2.440.500,00 |
| PRIHODI OD PRODAJE NEF.IMOV. | 12.487,19 | 35.700,00 | 41.400,00 | 39.800,00 | 39.800,00 |
| PRIMITCI OD FINANCIJSKE IMOVINE I ZADUŽIVANJA | 66.361,40 | 315.620,00 | 484.600,00 | 0,00 | 0,00 |

**5. METODOLOGIJA IZRADE PRIJEDLOGA FINANCIJSKOG PLANA**

 Proračunski korisnik obavezan je izraditi financijski plan u skladu s odredbama Zakona o proračunu i pridržavati se Uputa.

 Proračunski korisnik svoj plan dostavljaju nadležnom upravnom tijelu (Jedinstveni upravni odjel Općine Sikirevci).

 Financijski plan izrađuje se za tekuću godinu (za koju se plan donosi) kao i projekcije za naredne dvije godine. Proračunski korisnik u svom financijskom planu treba iskazati sve svoje rashode i prihode.

 Prijedlog financijskog plana proračunskog korisnika za razdoblje 2024.-2026. godine sukladno Zakonu o proračunu, treba sadržavati: procjenu prihoda i primitaka iskazanih po vrstama za razdoblje od 2024. – 2026. godine, plan rashoda i izdataka za razdoblje 2024.-2026. godine razvrstane prema proračunskim klasifikacijama te obrazloženje financijskog plana.

 Uz ekonomsku i programsku klasifikaciju, proračunski korisnik u izradi financijskog plana obavezan je primjenjivati funkcijsku klasifikaciju i klasifikaciju po izvorima financiranja.

 Financijski plan čine prihodi i rashodi raspoređeni u programe.

 Proračunski korisnik obavezan je svoj prijedlog financijskog plana, napravljen na drugoj razini računskog plana, dostaviti prikazanog prema programima, aktivnostima i projektima iz prethodne godine.

 Prijedlog financijskog plana proračunskog korisnika za razdoblje 2024.-2026. godine treba sadržavati:

1. Opći dio financijskog plana:
* Sažetak računa prihoda i rashoda
* Sažetak računa financiranja
* Račun prihoda i rashoda
* Račun financiranja
* Preneseni višak ili preneseni manjak
* Višegodišnji plan uravnoteženja
1. Posebni dio financijskog plana – Plan rashoda proračunskog korisnika po programima
2. Obrazloženje financijskog plana i to obrazloženje općeg dijela i obrazloženje posebnog dijela financijskog plana.

**5.1. Procjena prihoda i primitaka**

 Proračunski korisnik obavezan je izraditi procjenu prihoda i primitaka za razdoblje 2024.-2026. godine po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.

Osnovni izvori financiranja su:

* 1. Opći prihodi i primitci
* 2. Vlastiti prihodi
* 3. Prihodi za posebne namjene
* 4. Pomoći
* 5. Donacije
* 6. Prihodi od prodaje ili zamjene nefinancijske imovine i naknade s naslova osiguranja
* 7. Namjenski primitci

Proračunski korisnik obavezan je napraviti plan vlastitih prihoda na drugoj razini računskog plana za 2024. godinu i projekcije za 2025. i 2026. godinu.

**5.2. Prijedlog plana rashoda i izdataka**

 Proračunski korisnik obavezan je izraditi prijedlog plana rashoda i izdataka za razdoblje 2024. – 2026. godine razvrstanog prema proračunskim klasifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i računskom planu.

Proračunski korisnik rashode i izdatke za 2024. godinu planira na razini skupine (druga razina računskog plana), kao i rashode i izdatke za 2025. i 2026.godinu.

Upravno vijeće proračunskog korisnika obavezno je usvojiti prijedlog financijskog plana do dana određenog u ovim uputama i dostaviti ga Jedinstvenom upravnom odjelu Općine Sikirevci.

**5.3. Obrazloženje financijskog plana proračunskog korisnika**

 U skladu sa Zakonom o proračunu, proračunski korisnik dužan je uz prijedlog financijskog plana izraditi i dostaviti obrazloženje kao sastavni dio financijskog plana.

 Obrazloženje financijskog plana treba sadržavati:

* Obrazloženje prihoda i rashoda, primitaka i izdataka
* Obrazloženje prenesenog viška ili manjka prihoda.

**5.4. Obrazloženje programa**

 Program je skup neovisnih, usko povezanih aktivnosti i projekata usmjerenih ispunjavanju zajedničkog čina.

 Mjerenje rezultata programa osigurava jasniju i učinkovitiju dodjelu novčanih sredstava. Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva.

 Obrazloženje cilja nekog programa mora odgovarati na slijedeća pitanja:

* Što se programom želi postići?
* Kako se nastoji program realizirati?
* Tko je korisnik ili primatelj usluge?

Kako bi se pratilo ostvarenje ciljeva programa za trogodišnje razdoblje potrebno je definirati

pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa. Glavna karakteristika pokazatelja uspješnosti je mjerljivosti, stoga ih je potrebno brojčano iskazati ili jasno i nedvosmisleno izraziti.

1. **VREMENSKA DINAMIKA IZRADE FINANCIJSKOG PLANA PRORAČUNSKOG KORISNIKA I PRORAČUNA ZA RAZDOBLJE 2024.-2026. GODINE**

Proračunski korisnik svoj financijski plan (usvojen od strane Upravnog vijeća) treba dostaviti

Jedinstvenom upravnom odjelu Općine Sikirevci do 20.10.2023. godine.

 U razdoblju od 20.10. do 24. 10. 2023. Jedinstveni upravni odjel izvršiti će usaglašavanja sa pojedinim proračunskim prihodima, izraditi konačan Nacrt prijedloga proračuna za 2024. sa projekcijama za 2025.-2026. najkasnije do 25.10.2023. i uputit ga Općinskom načelniku na utvrđivanje.

 Općinski načelnik utvrđuje prijedlog Proračuna za 2024. i projekcije za 2024. i 2025. godinu te ih podnosi Općinskom vijeću na donošenje najkasnije do 15.11.2023.

 Općinsko vijeće najkasnije do kraja 2023. godine donosi Proračun za 2024. godinu i projekcije za 2024. i 2025. godinu.

 U slučaju da postoje razlike u financijskom planu proračunskog korisnika sadržanom u Proračunu kojeg je donijelo Općinsko vijeće, u odnosu na već usvojeni financijski plan od strane Upravnog vijeća dječjeg vrtića, tada je Jedinstveni upravni odjel Općine Sikirevci je dužan obavijestiti dječji vrtić Sikirevci o promjeni financijskog plana. Ako dođe do navedene situacije, Upravno vijeće dječjeg vrtića Sikirevci usvaja izmijenjeni financijski plan.

1. **IZMJENE I DOPUNE FINANCIJSKOG PLANA PRORAČUNSKOG KORISNIKA**

 Obzirom da se u posebnom dijelu Proračuna Općine Sikirevci nalazi i financijski proračunskog

Korisnika – dječjeg vrtića Sikirevci razvidna je obaveza uključivanja svih prihoda i primitaka te rashoda i izdataka proračunskog korisnika u sam Proračun Općine Sikirevci, sukladno ekonomskoj, programskoj, funkcijskoj, organizacijskoj klasifikaciji te izvorima financiranja.

 Odlukom o izvršavanju Proračuna Općine Sikirevci određeno je izuzeće od obveze uplate vlastitih prihoda proračunskog korisnika u proračun. Izuzeće od uplate vlastitih prihoda ne znači i izuzeće od planiranja. Sukladno navedenom ostvarenje vlastitih prihoda te trošenje rashoda financiranih iz ovog izvora, a izuzetih od uplate u Proračun, moraju se izvještajno pratiti na način utvrđen Uputom o načinu komuniciranja između Općine Sikirevci i proračunskog korisnika.

 Kada je riječ o izmjenama financijskog plana proračunskog korisnika koje su vezane iz izvora opći prihodi i primitci, odnosno iz nadležnog proračuna podrazumijeva se da se izmjenama ne može pristupiti bez suglasnosti Općine Sikirevci.

 Međutim izmjene financijskog plana vezane za vlastite prihode, proračunski korisnik može napraviti samostalno i o tome obavijestiti Općinu Sikirevci.

1. **TRANSPARENTNOST PRORAČUNA**

Sukladno odredbama članka 144. Zakon o proračunu obaveza Općine Sikirevci je objava proračuna,

Izmjena i dopuna proračuna na svojim mrežnim stranicama.

 Sve proračunske dokumente (prijedlog proračuna, izglasani proračun, izmjene i dopune proračuna, proračunski vodič te polugodišnji i godišnji izvještaj o izvršenju proračuna) objavljivati će u jedinstvenom folderu: **PRORAČUN**.

 Financijski plan proračunskog korisnika kao i izmjene financijskog plana objavit će se na mrežnim stranicama proračunskog korisnika.

1. **DOSTAVA DOKUMENATA**
	1. Dostava proračunskih dokumenta Ministarstvu financija i Državnom uredu za reviziju temeljem Zakona o proračunu

Sukladno odredbama članka 43. Zakona o proračunu, načelnik je obavezan dostaviti Ministarstvu financija slijedeće akte:

* Proračun za proračunsku godinu i projekcije za slijedeće dvije,
* Odluku o izvršavanju proračuna,
* Izmjene i dopune proračuna
* Izmjene i dopune Odluke o izvršavanju proračuna Općine Sikirevci.

Navedeni akti obavezni su se dostaviti Ministarstvu financija u roku od 15 dana od dana njihova stupanja na snagu i to dostavom linka na adresu e-pošte Ministarstva financija lokalni.proracuni@mfin.hr

Sukladno odredbama članka 90. Zakona o proračunu, godišnji izvještaj o izvršenju proračuna Općine Sikirevci dostavlja se Ministarstvu financija i Državnom uredu za reviziju u roku od 15 dana nakon što ga donese Općinsko vijeće Općine Sikirevci.

Iznimno, ako Općinsko vijeće ne usvoji godišnji izvještaj o izvršenju proračuna, u tom slučaju se izvještaj o izvršenju proračuna dostavlja Ministarstvu financija i Državnom uredu za reviziju u roku od 60 dana od dana podnošenja Općinskom vijeću.

Godišnji izvještaj o izvršenju Proračuna Općine Sikirevci dostavlja se isključivo dostavom linka na mrežnu stranicu Općine Sikirevci na kojoj je izvještaj objavljen i to:

* Ministarstvu financija na e-mail adresu: lokalni.proracuni@mgin.hr
* Državnom uredu za reviziju na e-mail adresu: dur.slbrod@revizija.hr
	1. Dostava proračunskih dokumenata Ministarstvu financija radi nadzora zakonitosti

Sukladno članku 79. Zakona o lokalnoj i područnoj (regionalnoj) samoupravi predsjednik Općinskog vijeća dužan je na ocjenu zakonitosti dostaviti Ministarstvu financija Proračun u roku od 15 dana od dana donošenja.

Člankom 43. Zakona o proračunu kao posebnim propisom kojim se, između ostalog, uređuje planiranje, izrada , donošenje i izvršavanje proračuna, propisano je da načelnik dostavlja:

* Proračun
* Odluku o izvršavanju proračuna
* Izmjene i dopune proračuna
* Izmjene i dopune Odluke o izvršavanju proračuna
* Odluke o porezima.

 Ministarstvu financija u roku od 15 dana od njihova stupanja na snagu.

 Akti se dostavljaju na adresu e-pošte: nadzor.zakonitosti@mfin.hr u PDF formatu s potpisom

 odgovorne osobe i pečatom.

* 1. Dostava ugovora te izvješća o zaduženju, danim jamstvima i suglasnostima (Obrazac IZJS- Izvješće o zaduženju/jamstvu/suglasnosti)

 Člancima 123. 128. i 130. Zakona o proračunu i Pravilnikom o postupku dugoročnog

 Zaduživanja te davanja jamstava i suglasnosti jedinica lokalne i područne (regionalne)

 samouprave propisana je obaveza i rok dostave Ministarstvu financija ugovora o zaduženju

 i izvješća o zaduženju, danim jamstvima i suglasnostima na obrascu IZJS- Izvješće o

 dugoročnom zaduženju/jamstvu/suglasnosti. Skenirani ugovori i obrazac IZJS (s potpisom

 Načelnika i pečatom) dostavljaju se na adresu e-pošte Ministarstva financija:

 lokalni.proracuni@mfin.hr u propisanom roku.

Ove upute objavit će se na web stranici [www.opcina-sikirevci.hr](http://www.opcina-sikirevci.hr).

 Općinski načelnik:

 Josip Nikolić, dipl.ing.drv.,v.r.